Diari Oficial de la Generalitat Valenciana


Sumari del DOGV 5846, del 10-09-2008 (2008/10397)

Informació pública del Pla General d'Ordenació Urbana.
------------------------------------------------------

### Dades del document

Número de DOGV
:   5846

Data del DOGV
:   10-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10691


Data del document
:   12-08-2008

Organisme emissor
:   Ajuntament de Pavías

Tipus de document
:   Informació Pública

Descriptors 

:   * Pavías
    * pla d'urbanisme
    * administració local

Informació pública del Pla General d'Ordenació Urbana. [2008/10367]  
Vista la resolució del director general d'Ordenació del Territori, de 23 de juny de 2008, per la qual es declara superada i conclosa la fase de concert previ del Pla General de Pavías.  
Vist el projecte de Pla General d'Ordenació Urbana del municipi de Pavías, elaborat per l'equip redactor d'este (Aug-Arquitectos, SL), sota la direcció de Víctor García Gil.  
Atés que de conformitat amb el que disposa l'article 83 de la Llei 16/2005, de 30 de desembre, Urbanística Valenciana (d'ara en avant LUV) conclosa la fase de redacció del Pla General d'Ordenació Urbana, este haurà de sotmetre's simultàniament al següent:   
a) Informació pública, per un període d'un mes, anunciada en el Diari Oficial de la Comunitat Valenciana, així com en un diari no oficial d'àmplia difusió en la localitat.   
b) Informes dels distints departaments i òrgans competents de les administracions exigits per la legislació reguladora de les seues competències respectives, llevat que s'hagueren aconseguit acords interadministratius previs.  
c) Dictamen de cada un dels municipis limítrofs.  
d) Informes de les empreses que gestionen o exploten infraestructures de servicis declarats essencials o d'utilitat pública.  
Atés que de conformitat amb el precitat article, durant el dit termini el projecte diligenciat haurà de trobar-se depositat, per a la seua consulta pública, a l'Ajuntament, podent formular-se durant este totes les al·legacions que es consideren oportunes.   
Atés que de conformitat amb l'article 101.2 de la Llei Urbanística Valenciana l'acte administratiu de sotmetiment a informació pública del Pla General d'Ordenació Urbana comporta la suspensió de l'atorgament de llicències en aquelles àrees del territori objecte del projecte de planejament exposat al públic les noves determinacions de les quals suposen modificació del règim urbanístic vigent.   
Atés que de conformitat amb el Decret 46/2008, d'11 d'abril, del Consell, que el que es modifica el Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística, el termini perquè els ajuntaments que hagen superat la fase de concert previ continuen amb la tramitació del Pla General, començarà a comptar a partir dels sis mesos des de l'entrada en vigor del Decret 36/2007, de 13 d'abril, pel qual es va modificar el Decret 67/2006, de 19 de maig, aprovatori de l'esmentat reglament.   
Per tot això els membres de l'Ajuntament en ple, acorden per unanimitat:   
Primer  
Donar per conclosa la redacció del projecte del Pla General d'Ordenació Urbana del municipi de Pavías, que queda unit a este expedient.   
Segon  
Sotmetre a informació pública la totalitat de documents que conformen el Pla General d'Ordenació Urbana del municipi de Pavías, pel període de 45 dies, comptador des de l'endemà per mitjà d'anunci al tauler d'edictes de l'Ajuntament, en el Diari Oficial de la Comunitat Valenciana i en un diari no oficial d'àmplia difusió a la localitat, període durant el qual, el projecte del Pla General d'Ordenació Urbana quedarà depositat, per a la seua consulta pública a l'Ajuntament.   
Tercer  
En compliment del que disposa l'article 83.2.b, c) i d) de la Llei Urbanística Valenciana, requerir informes de les administracions públiques exigits per la seua legislació reguladora, així com de les empreses que gestionen o exploten infraestructures de servicis declarats essencials o d'utilitat pública, així com dictamen dels municipis colidants.  
Quart  
En compliment dels disposat en l'article 101.2 de la Llei Urbanística Valenciana, suspendre l'atorgament de llicències d'activitat, de parcel·lació de terrenys, edificació i demolició, per a aquelles àrees del territori objecte del Pla General d'Ordenació Urbana exposat al públic les noves determinacions de les quals suposen modificació del règim urbanístic vigent.  
Cinquét  
Suspendre els acords aprovatoris de nous programes, de conformitat amb allò que s'ha previst per l'article 103 de la Llei Urbanística Valenciana.   
Sisé  
Finalitzats els tràmits anteriors i resultes les al·legacions formulades, l'Ajuntament resoldrà sobre la seua aprovació provisional, amb introducció de les rectificacions que crega oportunes, i ho remetrà a la conselleria competent en matèria d'urbanisme interessant la seua aprovació definitiva.   
Seté  
Facultar l'Alcaldia Presidència per a fer tots els tràmits que es requerisquen per a l'efectivitat d'este acord.  
Pavías, 12 d'agost de 2008.- L'alcaldessa: María Carmen Vives Pérez.